Сељанин код кадије на суду
Дошао један сељанин код кадије да се тужи на некакава Турчина што неће да му исплати дуг од једне кобиле, па кад виђе да кадина неће њему дати право него Турчину, који се закле да је кобилу платио, остаде као од камена спрам кадије. Кадија, као бајаги да би га освијестио, запиташе рају: - Има ли, рајо, сад код вас хајдука? - Има, ефендија, јавнијех мало, тајнијех много, као овђе код вас у граду. - Па, болан, шта их не бијете, него их трпите? - Богме, ефендија, није ласно хајдука надвладати него од страха, кад га који мирни и поштени овако као ја, сретне на путу, овако му се поклони и скине капу - као ја теби, ефендија.

Народне шаљиве приче